
O! Smion Duw, ti bendefices nef, 

Uwch ben dy swynion gwena engyl claer, 
A syn ryfedda y seraphaidd lu ; 

Yn dywysoges ar dalaethau'r byd 

Ti fyddi yn yman. Gwarogaeth lwyr 


A delir it gan bendefigion fyrdd ; 
Comisiwn gefaist gan y Dwyfol lŷs 

I chwynu'r byd o ddrygfoes teulu dyn, 
Arloesi'r anial a'r diffaethwch gwyllt, 

A'i wneyd yn ardd o iraidd lysiau pêr. 
Gwroniaid lu a fagwyd ar dy fron, 

A derbyniasant ryw anfarwol faeth, 

Nes tyfu'n gewri mewn ysprydol ddawn, 

A gyru malldod i'r uffernol lŷs; 

O flaen eu nerthoedd delwai'r fagddu fawr, 
A phallai dewrder Luciffer ei hun ; 

_ I'w dirgel gelloedd ellyll ffoent mewn braw, 
A thiriogaethau isaf Abred oent, 

Yn diaspedain gan siomedig gri 





Porthorion Anwn. Un o'r breiniol lu 
Oedd efengylydd mawr Llangeitho; gwas 
Gymhwyswyd âg ysprydoledig ddawn, 

I gludo gwersi'r nef ìi euog fyd, 

Nes gwneyd yn oddaeth blanigfeydd y fall, 


A chreu chwyldroad yn ngwersyllfa'r ddraig. 


O! Rowlands seraphaidd, nid rhaid wrth fanyl 
rwydd, 
Na meithder, er rhoddi darluniad o'th fri; 
Acener dy enw, mae myrdd o galonau 
Yn barod i dalu gwarogaeth i ti; 
Cyn treiglir dy enw i gelloedd anghofrwydd, 
Rhaid claddu y Wyddfa yn nhrochion y môr, 
A chipio,gan angeu holl blant ein haelwydydd 
A chwalu colofnau creadigaeth ein Hior. 


Cyplysir dy enw âg achub eneidiau, 
A thywys írueiniaid at riniau y Groes, 
Gwaredu yr euog o grafanc plâ angeu, 
Lliniaru ei boenau, a symud ei loes; 


Pan gleddir mewn anghof dan lwch y canrifoedd 


Wag enwau archfilwyr barbaraidd y byd, 
A'u mynor gof-feini yn garnedd, bydd enw 
Apostol Llangeitho yn beraidd o hyd, 


Bu Gwalia cyn yma'n ymffrostio mewn meibion 
Fu'n addurn ì grefydd, gwareiddiaeth, a moes, 


cion 


Yn awyr ei bryniau y magwyd enwog 


A feddney tf afheylith 1 ewyn * nng 
A I0G6GG0n? atnrylila 1 swyno yr oes: 
e e& 

Os teilwng y llenor y bardd a'r gwladgarwr 


Yn mynwes y genedl gael parchus goff had, 
Ai tybed na ddylai'r seraphaidd bregethwr 
Gael lle yn serchiadau a chofion eì wlad ? 


Fe gysegrodd Dyddiwr Israel 
Lawer llanerch îs y rhôd, 
Yn ei weinidogaeth gyhoedd, 
Er adferu damniol fod ; 
Nazareth a Beth'lem ddinod 
Cyn ei ddydd, sydd 'nawr yn un 
O enwocaf drefi'r ddaear, 
Pan y cofiom Fab y dyn. 


Rowlands enwog ! anfarwolaist 
Bantybeudy ; dyna'r lle 

Y dechreuast ti anadlu 
Yma'n faban îs y ne' ; 

Er i'r anedd hen ymollwng, 
A'r adeilad fyn'd yn garn, 

Cofir Pantybeudy mwyach 
Hyd agoriad llyfrau barn. 


Rhyw gyfnodau auystyriol 
Oedd blynyddau cyntaf oes 

Efengylydd mawr Llangeitho 
Cyn ci ddychwel at y Groes : 

Rhyw ysgafnder anghrefyddol 
Ymgartrefai yn ei fryd, 

Hyd yr adeg fythgofiadwy 
Pan ddaeth at Waredwr byd. 


Tua Llundain yn frwdfrydig 
Pan yn ugain oed yr aeth; 
Megys plentyn oedd hyd yma 
'N nwyfus chwareu ar y tvaeth ; 
Moroedd gras a chariad Dwyfol 
Oent ddyeithr iddo ef; 
Nid oedd eto yn brofiadol 
O achubol ddoniau'r nef. 


Wedi derbyn urdd yn Llundain, 
Yn ei ol i Gymru daeth, 
Heb un cyfnewidiad cyflwr, 
Heb argyhoeddiadol saeth ; 
Ystradffin a phlwyf Llangeitho 
Gawsant flaenffrwyth boreu'i ddawn ; 
Ond nid oedd ei enaid eto 
O'r ysprydol dân yn llawn. 


Nid urdd, nid llais, ac nid galluoedd dyn 
A ddeffry yn ysprydol feirwon rai, 
Rhaid wrth weinyddiaeth uwchddaearol Un, 
' Er lladd y llygredd a dileu y bai; 
Er doniau pregethwrol Rowlands fawr, 
Yr adeg grinllyd, ryfedd hon o'i oes, 
Un chwa achubol nid ymwelai â'r llawr 


O gymydogaeth dylanwadau'r Groes. 

Blaenpenal freintiwyd âg ysprydol ddawn 
Yn mherson Pugh, yr efengylydd dwys ; 
Roedd enaid hwn o'r Dwyfol dân yn lìawn, 
A thraethai eiriau'r nefoedd gydâ phwys: 
I bwlpud llym y ddeddf esgynai ef, 
A chrochdaranai am fygythion Ior, 
Y farn gyhoeddai mewn anofnus lef, 
Ac ingol boenau'r dialeddol fôr. 


Enaid Rowlands a gynhyrfwyd 
Gan bregethau tanllyd Pugh, 
Teimlai fod ei gyflawniadau 
Yn annheilwng iawn o Dduw ; 
Adfyfyriodd uwch ei gyflwr, 
Gwelwai mewn arteithiol gur, 
Mewn ing enaid y gweddiai 
Am y dylanwadau pur. 


Jones, Llanddowror, y pryd hwnw, 
Ddenai sylw'r wlad yn llwyr; 
Swyn ei weinidogaeth rymus 
Doddai'r galon fel y cwyr: 
I Landdewi,* mewn cyfyngder, 
Er eì wrando Rowlands aeth, 
A derbyniodd cyn dychwelyd 
Yn ei fynwes finiog saeth. 


Bu'r oedfa hon dan law fendithiol Iôr 


Yn offerynol i'w gyfnewid ef; 


*Llanddewibrefi. 

Fe yfodd yspryd y seraphaidd gôr, 
A rhoddodd lam i ymyl porth y nef; 
Eneiniol ddoniau y Dyddanydd ddaeth 
Yn ffrwd lifeiriol idd ei fynwes drist, 
Ac archoll ddofn yr argyhoeddiadol saeth 
Wellhawyd gan gyfryngol angeu Crist. 





Âr ol y cyfnod hwn, ei enaid ef 
Fedyddiwyd â rhyw ddifrifoldeb mawr, 
Pan welai yn doredig ddeddfau'r nef, 
Ymchwelai 'i enaid llwythog hyd y llawr ; 
Gwel'd ynfyd weis y fagddu'n feiddgar lu, 
Yn cyndyn frwydro â bwriadau 'i Dad, 
Gan hwylio'n hyf tua thraethau'r oror ddu, 
Â wnai i'w galon waedu dros ei wlad, 


Mewn nefol frwdfrydedd ymddringai i Sinai, 
Brenindy y ddeddf fu ei wersyll yn awr, 
Cyfleodd ei fegnyl ar lechwedd y mynydd, 
Rhaiadrai y Dwyfol fygythion i lawr; 
Agorai gilddorau ystordai dialedd, 
Ymwthiai'r daranfollt andwyol o'i chell, 
Ymholltiad byddarol tânbelau cyfiawnder, 
Syfrdanai annuwiaid yn agosa phell. 


Tânfflachiad y mellt, aa chrochruad y daran, 
A welid a glywid yn nerthoedd ei lef; 





Darluniai berffeithrwydd dilychwin cyfiawnder, 





A llymder dilaesu cyfreithiau y nef; 

Fel taran ei floedd, ac fel trydan ei effaith, 
Y gwefrdân cyffroawl ysgydwai y wlad, 
Cyniwair wnai'r Dwyfol ddylanwad trwy'r mil- 
oedd, 
Parlysid cythreuliaid, a chwelid eu brâd. 


Gan ddiystyru gwrdd groeswyntoedd byd, 
Fel rhyw freninlong ar y glasfôr pell, 
| Yn dewr farchogaeth yr ymchwyddawl dôn, 
| Aeth ynteu'n mlaen, a chawraidd ddringai dros 
"5 | Wrthgloddiau cribog deflid ar ei ffordd ; 
Nid gŵg, nid ffrom, ae nid gwawdffrewyll mil, 
| A fedrai lethu ei arwrol fryd; 
| Estynai ambell offeiriedyn balch 
| Ei fys mewn gwawd at seraph mawr yr oeg, 
A gwŷr yr urdd a genfigenent wrth 
? | Y Boanerzces liwn; ond tremiai ef 
i Tudraw i hen awyrgylch niwlog byd, 
Ac ymgartrefai yn mhalasdŷ Ior ; 
Ei ffydd wronaidd a ymfachai wrth 
Sylfeini gorsedd dragywyddol nef ; 
Moeswersi gras oe'nt ddewis bynciai'i oes, 
Ac arnynt beunydd ymsefydlai'i fryd. 


Son am Rowlands a'i brecethau 
Ymledaenodd dros y wlad, 
Cyrchai'r miloedd yno'i wrando 
Am ddarbodaeth cariad rhâd ; 


ap 
CT, 

Holl ddelweddau deddfau'r nefoedd 
Fyw ddarlunid ganddo ef, 
Crynai'r euog yn ei ingoedd 
Rhag dialedd barnol nef. 

Daeth aml i adyn ar hynt i Langeitho 
I wrando y seraph enynai'r fath gyffro, 
A'i galon yn nythle i fydol syniadau, 
Acarwe o niwl yn gordoi ei feddyliau ; 
Ei fynwes fu'n hir yn chwareudŷ i ddiaflaid, 
Y rhai ymloddestent ar frasder ei enaid ; 
Gwahanglwyf du Eden a ysai ei fywyd, 
Cydwybod yn hepian, a'r cof oedd yn rhydlyd ; 
Ond pan ddo'i i sŵn udgorn arian Llangeitho, 
A gwel'd Dwyfol lid yn ei wyneb yn tremio, 
Cymylau cospfeichiog y nefoedd yn aros 
Yn haen uwch ei ben fel tew leni y ddunos, 
Diffygiai ei nerth, ac i bangfa lesmeiriol 
Y sgyrthiai'n ddiatreg, a throi'n edifeiriol 
A wnai at Waredwr, gan addef ei gamwedd, 
A sobr weddio am hedd a thrugaredd ; 


Nid un, ac nid ugain, ond canoedd a welwyd 


Yn gwelwi mewn iasau wrth feddwl am eilfyd ; 
O dan weinidogaeth seraphaidd Llangeitho 

Y gwelwyd y miloedd mewn cyni yn wylo; 

Fel eorwynt yn ysgwyd coedwigoedd o dderw 
Oedd treiddiol daranlais ein Rowlands wrth alw 
Ar hen ystyfnigion y codwm i gymod, 

A gochel dirboenau y llynclyn diwaelod ; 

Fel tonau dymchwelaw! y môr yn ymddirwyn, 
Nes copa y graig a lwyr ylchai y moryn, 

Oedd anwrthwynebol brezethau Llangeitho ; 
O'r braidd nid ai ambell i adyn yn wallgo 
Wrth glywed darlnniad cywirlym o'i nodwedd, 


A'i gyflwr agored ì ffrewyll dialedd. 


Wedi treulio rhai blynyddau 
I efrydu'r (eg gair deddf, 

Nos oedd eu cyhoeddi weithian 
Wedi tyfu'n aì i reddf, 

Dringai lechwedd bryn Calfaria, 
Safai wrth ystordŷ'r Groes, 

Ac agorai goffrau'r cariad 
Weryd rhac irag'wyddol loes. 


Wedi aros 2m dymhorau 

Yn gwneyd ei saflear Sina draw, 
Yn brawychu pechaduriaid, 

A'u bedyddio oll mewn braw, 
Cyfnewidiodd ei esgynlawr, 

A than arwydd iawnol waed, 
Melus draethai wrth y miloedd 

Am y noddfa yno gaed. 


Nid hanerog yw gweinyddiaeth 
Yr Efengyl fawr eì dawn, 
Ond cyfuniad yw o foddion 
A wna enaid llwm yn llawn; 

Os archollir rhaid wrth feddyg, 

Ac os lleddir rhaid bywhau, 

Amod gras yw lladd y llygredd. 
Cyn y cawn o'i rîn fwynhau. 


Awgrymiadau Pugh, Blaenpeual, 
Fu o fendith iddo'n awr ; 
D'wedai hwnw, “ Wedi llorio, 
D'wed am y cyfodiad mawr; 
'Nol ergydio y taranfyllt, 
O ael Sina tro i'r Groes, 
Ac esbonia i'r clwyfedigion 
Am y balm liniara'u loes. 


Prif bwnc ei bregethau yn awr oedd Calfaria, 
Chwareule ei ddoniau oedd ardal y Groes, 
Y daran ddystawodd yn ymyl yr aberth, 
A'r fellten ddifrodawl i'w lloches a ffoes; 
Egboniai yn fedrus amodau trugaredd, 
_ Agoraii weiniaid gostrelau y gwin, [wedd 
Hen Sauliaid mewn pechod, a chewri mewn cam- 
A ddygwyd i deimlo effeithiau ei rîn, 


Fel y dystyllia'r hwyrol wlith i lawr, 

Er glwys ireiddio mynwes blodau'r ddôl, 
Arllwysai nef ei gemau'n ffrydlif fawr, 

Gan gludo môr o fwyniant yn eu côl; 
Fel y blodeua'r anial dan y gwlaw, 

Nes try y llenyrch diffaeth oll yn fyw, 

Blaendarddai gwinllan gras—gwasgerid braw 
Euogion dan ddylanwad geiriau Duw. 


'Tân nefol y dwyfol wirionedd ddisgynodd, 
Ei fraich anniffygiol Jehofah ddynoethodd, 
A rhuthrai'r gwyntnerthol nesyinlid niwl anghred 
I isaf diriogaeth carcharbwll du Abred; 

Hen Gymru fynyddig. cartrefle'r archdderwydd, 
Yn awr a ddychlamai dan swyn y wir grefydd; 

O Fynwy i Fon, o'r gorllewin i'r dwyrain, 
Acenion clodforedd a glŷwid yn adsain ; 

Nid crechwen annuwiaid mewn bydol ddigrifwch 
Oedd yma, ond nodau a saim diolchgarwch ; 
Rhyw neuadd gyngherddol oedd y Dywysogaeth, 
Yn dyrchu cydganau am rin iachawdwriaeth, 

Yr oerflwng fynydd-dir yn swydd Ceredigion, 

A droid yn gartrefe caniadau plant Seion ; 

: Llangeitho, Llancwnlle, a'r llanau cym'dogol, 
Adseinient gan beraidd emynau mawliadol. 

Fy awen, rho dro i Langeitho am unwaith, 
Cronicla effeithiau rhyfeddol y mawrwaith 
Gyflawnwyd trwy offerynoliaeth y gwron, 

Fu fel rhyw dywysog am yspaid yn Seion ; 

Nid seren ail raddol oedd gwrthddrych dy ganiad, 
Ond un o fflamheuliau tânbeidiol nefol-wlad, 

Neu un o gomedau y Duw Hollalluog 

Yn gwasgar trwy 'r fro ei gwawldonau pelydrog : 
Ymlidiai y gwyll—ar linellau ei wyneb 

Y dawnsiai pelydrau Haul mawr tragwyddoldeb ; 


FE 

os tn, 
yN 
cy. 

Cymylau pardduawl y foesol awyrgylch 
Ysgubid fel mwlwg o gyrau y nengylch; 
Disgynai pur wreichion y Dwyfol oleuni 

I randir ansiriol hiliogaeth trueni; 

Yn ngafael aurdlysau y cariad trag'wyddol 
Canfyddid y miloedd yn diolch a chanmol. 
I'w bwlpud ar foreu y Sabbath esgynai, 

Ei wyneb dan urddau ysprydol ddysgleiriai, 
Ni feiddiai ddod allan o'i fyfyr-ystafell 

Ac entrych ei feddwl yn niwlog a thywell : 
“Nid af,” oedd ei eiriau, “O! rymus Dduw Israel, 
Os na chaf wrth odrau dy wisgoedd ymafael.” 
Nid cynt ymddangosai ar drothwy'r areithfa 
Na welid byw gyffro yn enyn trwy 'r dyrfa: 
Y miloedd wynebau gyfeirient mewn pryder, 


Gan ddysgwyl am wledd o rawnsypiau'r Uchelder. 


Aifewn i fŵngloddiau y cariad tragwyddol, 
A gwlawiai y perlau i'r miloedd cylchynol ; 
Darluniai yn gyntaf ddirywiad dynoliaeth, 
Ac yna esboniai foeswersi achubiaeth. 

Nol dangos cwymp Eden a'i ddamniol arweddau, 
Dynoethai y fall yn ei herch hudoliaethau ; 
Arllwysai ei ddoniau ^n llifeiriant rhaiadrawl 
Ar ben du y bwystfil a'i fiatai uffernawl ; 
Ac ynaii fynydd y Benglog esgynai, 

A'r dyrfa mewn nefol berlewyg ddilynai 

I weled Oen Duw—y difai a'r dihalog— 
Yn tywallt ei waed er achubiaeth yr euog ; 
Ei lais erbyn hyn feddai swyn anorchfygol, 

A'i agwedd yn debyg i fôd haner nefol : 
Wrth adrodd manylion y frwydr fythgofus, 
Ymdorai fel hyn i ryw iaith orfoleddus,— 


€ Gorphenwyd ! bechadur, mae'r ffordd wedi ei hagor 
O bydew dy gamwedd i bebyll y gwawl 
Palmantwyd tramwyfa dros wagle'r gagendor, 
Ac weithian yn Ngwynfa mae genym ni hawl; 
Farwolion, gafaelwch yn eich crog delynau, 
Mae'n bryd i ni bellach i chwareu y tanau, 
A tharo un ffrydlif o beraidd ganiadau, 
Alawon clodforus mewn diolch a mawl.” 


“Gorphenwyd! O! diolch mae Sina yn ddystaw, 


A thwrf ei daranau a beidía yn awr; 
Darfyddodd y brochus elfenau ymwriaw, 
Tawelwch deyrnasa trwy lenyrch y llawr : 
Gorphenwyd! mae ingoedd y Groes yn terfynu, 
A gwaed calon Iesu yn gorphen dyferu, 

A merch yr Amoriad yn rhydd wedi ei phrynu, 
Ar dylwyth y codwm fe dorodd y wawr. 


Erbyn hyn 'roedd ocheneidiau 
Fyrdd yn esgyn tua 'r nef, 

Cyffion pechod a ddatodid 
Dan ei weinidogaeth gref; 

Gwaeddai un, “I Dduw bo'r diolch,” 
Arall, “ Moliant byth i'r Oen, 

Am waredu gwaethaf adyn 
Fel myfi rhag barnol boen.” 


“ Iddo Ef, yr hwn a'm carodd, 

Ac a'm golchodd yn ei waed, 
Meddai hen bechadur arall :— 

“ Awn a chwympwn wrth ei draed ;' 
Myrdd o leisiau a gaed yno 

'N cynghaneddu mawl i Dduw, 
A chyn y terfynai'r oedfa 

Codai llawer marw'n fyw. 


Cyrchfa'r llwythau oedd Llangeitho, 
Yma cyfarfyddent hwy 
I gydwledda ar fendithion 
Bythbarhaol iawnol glwy”; 
Gofid daear a'i thrafferthion 
A anghofiai'r miloedd hyn, 
Cleddid pob peth byd o'r golwg 
'N ymyl Aberth pen y bryn. 


Fel hyn pan ar antertb ei fawr ddefnyddioldeb, 
A'r nefoedd yn arddel ei lafur a'i ddawn, 
Yn diflin ergydio at gestyll anwiredd, 
A thraethu pur gynghor y Duwdod yn llawn; 
Dechreuai swyddogion Gehena ledgrynu, 
Ac ofni fod gofwy eu teyrnas ar ddod, 
A galwyd cynadledd o ddiafl-henuriaid 
Er llunio mesurau i gymylu ei glod. 

Cyflogwyd rhyw esgob i fod yn ddirprwywr, 

Er dwyni weithrediad y cynllun ar frys, 
A thros y cynygiad pleidleisiai'r man ddiaflaid, 

A phasiodd yn ddeddf gan flaenoriaid y llys; 
"Roedd gormod o'r nef yn mhregethau'r hen 

Rowlands, 

Rhaid bellach gael clo ar ffraethineb ei ddawn, 
Ond druain o'u helbul ! nid deddf ac nid esgob 

A wnai iddo dewi am rinwedd yr Iawn. 


Cenad oddiwrth yr esgob 
Foreu Sabbath ddaeth i'r Llan, 

A throsglwyddai wys waharddol 
I'r diwygiwr yn y fan,— 

Nad oedd mwy i efengylu 
Oddifewn i furiau'r lle, 

Yn yr hwn y teimlodd ganwaith 
Fod ei draed ar drothwy'r ne'. 


Allan aeth yn friw ei deimlad 
A'r minteioedd ar ei ol; 

Ond cymerodd brenin Seion 
Ei hoff genad yn ei gol; 

Er i ddynol ddeddfau lwyddo, 
I fylltio'n greulon ddorau'r ty, 


Eurborth nef yn glau agorodd, 


Llifai cysur oddifry. 





Eu _— 


ll 
| 

Wedi taerion helliadau, 
_ Ar yr heol safai ef, 
Ac anfonodd trwy ei ddagrau 








Ddwys och tua'r nef; 
ddiai yntau, 
d 


rinweddau 


Wylai'r dorf, gi 
Ad-ddechreu: 

I gyhoeddi am 
Anchwiliadwy olud gras, 


gydâ blas, 






Os ydoedd esgobion meitredig yn ffromi, 
Ac yn anfoddloni wrth genad yr hedd; 
'Roedd Bugail ac Esgob eneidiau 'n gofalu 


Na chawsai'u cynddaredd ei osod mewn bedd. 


Yn fwy-fwy ar gynydd yraeth ei ddylanwad, 
Melusach o hyd y llefarai am Geidwad, 

A buan cyneuwyd tân mawr y diwygiad, 

A myrdd gyfranogai o arlwy y wledd. 


Yn wir, rhyw gyfnod diwygiadol oedd 
Holl yrfa Rowlands hyd ei arwyl ef; 
Rhyw gyfres fawr o dywalitiadau gras 
Oedd hanes bywyd y pregethwr hwn ; 
Ac er i ymraniadau rhyngddo ef 

A rhai o'i frodyr, i gymylu peth 

Ar hafddydd diwygiadol mawr ei oes, 
Nid oedd ond fel yn rhoddi cyfle gwell 
I wawl belydrau hau? y ddinas fry, 

I arllwys eu tanbeidrwydd yn eu nerth, 

Er dwyn annuwiaid o guddfanau'r gwyll, 

1 rodio'n rhydd yn ngwawr digwmwl hwn— 
Ac yn ci oleu gychwyn tua'r wlad— 

Lle saif gorseddfainc Duw ; ac uwch ei phen 
Y croga enfys cariad ; lle triga hoen, 

A nwyfus iechyd o anfarwol ryw. 


Nid hir bu Rowlands a'i ffyddloniaid cyn 
Cael teml newydd i addoli Duw; 

Ac er i'r awdurdodau gloi y Llan, 

Methasant gloi y dylanwadau i fewn ; 

i'r deml newydd y Shecina ddaeth ; 

A'r Duw fu'n cynal breichiau'i was yn hir 

A safodd eto i'w gyfnerthu ef, 

Ac ail fwynheid y gwleddoedd breision gynt; 
Carolau'r nef a glywid trwy y fro. 


Yr oedd cewri diwygiadol 
Gydâ Rowlands yn eì ddydd ; 
Howell Harris, William Williams, 
Peter Williams, fawr ei ffydd ; 
A llu ereill o wroniaid 
A ymladdent frwydrau'r nef; 
Ond maent heddyw ar aur belmynt 
Gwynfa'n canu “ Iddo Ef. 


Prif sylfaenwyr Methodistiaeth 
Ydoedd yr enwogion hyn, 
Er corffori'r enwad hwnw 








Hwy deithiasant fro a bryn ; 
i| Y mae'r fesen blanwŷd ganddynt 
| Wedi tyfu'n dderwen gref, 


|" A meithrinwyd dan eì changau 
" Lawer o anwyliaid nef. 
| Y benod ddiweddaf yn hanes ein bywyd, 
'' Darllenir gan ereill adewir ar ol, 
Î Fydd.brwydr fawr angau tywysog y gweryd, 


Pan ddaw dan ei arfau i'n cyrchu i'w gol; 
Ac felly am Rowlands, rhaid ydyw croniclo 
Bu farw! bu farw ,! er cymaint ei ddawn, 
Ond heddyw cydrodia yn nghwmni ei Bryawr, 
— A'i enaid o nefol ddedwyddwch yn llawn. 


Bu farw! ac oergri o grechwen cythreuliaid 

Ysgubai trwy gonglau yr oror felldigaid ! 
Bu farw ! a galwyd yspiwyr y dalaeth, 

Yn ol o'u gwibdeithiau ar archiad y penaeth, 
Er uno mewn crechwen uffernol am gladdu, 

Yr hwn fu mor ddewr yn rhyfela â'r fagddu : 
| Nid rhaid i chwi ddiaflaid; er claddu y gweision 
' Mae'r Cadben yn fyw, ac yn Frenin ar Seion ; 
Yn mlaen yr â'r fyddin os collir y milwyr, 

Er ystryw tywysog llywodraeth yr awyr ; 
Daw Seion i fyny â'i phwys ar ei Phriod, 

Yn ol ymrwymiadau y dwyfol gyfamod. 

Rowlands enwog ! ofer fyddai 
I un meidrol ar y llawr, 
Geisio rhoddi gwan ddarluniad 
O dy ardderchogrwydd 'nawr; 
Mae'r dychymyg yn ymgolli 
Wrth gyfeirio tua'r lan, 
Ond hyderwn gwawria'r adeg 
Cawn dy weled yn y man. 


Roedd yno ryw luoedd o rai a flaenasant, 

Yn tyru i'th groesaw with byrth y gogoniant, 

Y rhai argyhoed dwyd yn ngwres dy athrawiaeth, 
Nes gwneyd iddynt gefnu ar lenyrch marwolaeth; 
Eu llongyfarchiadau adseinient trwy Salem, 
Wrth daro ton nodau molianus yr anthem. 

Yn iach i ti mwyach, terfynodd dy adfyd, 

Cei wledda yn heirdd ystafelloedd bro gwynfyd, 
A rhodio'r ystrydoedd yn nghwmni'r Gwaredwr, 
A'i wel'd yn ei nodwedd fel ffyddlon Eiriolwr. 


O Dad! anfon ddeuparth o'i yspryd i ninau, 

I drechu pob gelyn a morio trwy angeu ; 

Ac esgyn ar ddiwedd ein rhawd isddaearol, 

I'th balas i wisgo yr urddau breninol. 
BRYTHONFRYN. 


ARGRAFFWYD GAN JOHN RICHARD DAVIES. 

